
Львов, четверг дня 7 квітня (25 марта) 1938 


Выходит в каждый четверг, 


Рок. У: 


Пренумерата в краю: 
30 грошей місячно, 


80 б: квартально, 
1.50 ч полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., 1/2 сто- 
роны 60 зл., “№ стороны 35 зл., 
в стор. 20 зл., в стор. 10 вл.; 
оголошеня малы за 1 мм. 20 гр.. 
в тексті 30 гр., перед текстом 
40 гр. При місячном и долшом 
оголошеню значна знижка. 


Конто чекове Нр. 404.155. 

Редакция и администрация в Крыниці. — Адрес „Лемко“ Крыница, 


Откаль грозит 


Религия и выполняне религийных прак- 
тык сут фундаментом силы народов. Жиды, 


котры сут розсіяны по цілом світі, заховали 
до тепер свой национальный характер лем 
завдякы тому, же сут они глубоко віруючи. 


Без віры и без религийности они вынародо- 
вили бы ся уж давно и зляли бы ся в одну ці- 
лость с народами, серед котрых жиют. Уж 


— с того одного приміра видно, як велика ест 


сила религии, як ньом держать ся народы и 
державы. Также и наш народ держит ся лем 
силом религии и силом нашого прекрасного 
обряда. И сміло можна сказати, же покаль 
тот обряд буде нам дорогый, покаль мы не 
станем ровнодушны в виду нашой религии и 
обряда, так долго не грозит нияка опасность 
нашому национальному бытови. Ролигия и 
обряд заховают наш национальный облик, в 
них будеме мы все черпати национальну силу 

В повоєнных літах слабне однак религий 
ность у наших людей. В многых селах лю;ё 
стают ся ровнодушны в виду религийных 
практык, а сут аж и нерідкы случаи безбож- 
ництва и сектярства. В явленях тых мстит ся 
зло не лиш с точкы зріня религийности, але 
также в них крые ся велика опасность нацио- 
нальна. Люде без религии стают ся чужи віру- 
ючим и тратят с нима звязь, а через тото са- 
мо розбиват ся единство народа и народна со: 
лидарность. Так само мае ся річ с сектярами. 
Они мимоволі отдаляют ся от своих собра- 
тов, зачинают лучити ся с проповідниками 
сектярской наукы, принимати их идеольогию, 
и хоц носят ище назву руснаков, перестают 
властиво нима быти, бо в религийных спорах 
забывают они о национальном єдинстві и вы- 
ступают против себе вражо. 

Таке положенє стає ся опасне, — мы всі 
бідкаме над ним и нарікаме, же завела ся у 
нас біда, але праві никто не призадумує ся над 
причинами зла, а уж ніт никого с віручих, кто 
бы признал ся, же то он сам и єму подобны 
стали ся причином того зла. Злодій не отраз 
краде волы и розбиват банковы касы. Он за- 
чинат от малых річей, и аж коли засмакує в 
легком хлібі, втігат ся дальше до своєго пре- 
ступного ремесла и кончит нераз великыма 
рабунками, а часом и убийствами. Таксамо 
має ся справа с безбожництвом. Безбожник 


нам опасность. 


тыж не уродил ся безбожником, але початко- 
во опустил одну Службу Божу, пак‘затанцо- 
вал в пості на якойси забаві, забыл помоли- 
ти ся рано и вечером, не высповідал ся перед 
Великоднем и поволи, поволи стал ровноду- 
шным в виду всіх религийных практык. Те- 
пер надыбае его агитатор безбожництва, або 
сектярства и уж справа пошла гладко и лег- 
ко. Не маючи сильной віры, дае ся такый лег- 
ко збаламутити и переходит на дорогу зла. Не 
было бы того напевно, если бы всі віруючи 
выполняли точно религийны практыкы и по- 
ступали все ведля приписов „церквы. 

Тепер в часі Великого Поста, в том часі, 
коли то Спаситель Світа через 40 дней по- 


стил на пустыні и коли диявол осмілил ся на- 
гваряти до гріха аж и Єго — Бога-Человіка, 
посвятме и мы час на молитву и через всена- 
родне приступає до сповіди и принимане Свя- 
тых Тайн, просме Всевышного о ласку и силу 
до выдержаня в религийном єдинстві, котре 
принесе нам также силу и единство нацио- 
нальне. Не роздробляйме ‘наших скудных сил 
на распр! и звады без взгляду на тото, на 
яком грунті повставали бы они, бо звада и 
незгода єст все злом, котре ділит и ослабят 
наш национальный организм. Мольме ся до 
Господа Бога, штобы с Воскресенем Христо- 
вым воскресли и наши национальны силы, и 
штобы всі заблудивши ся овцы вернули ку 
своему одному Пастырю и до одного стада. 

Втот час мине грозяча нам опасность, ко- 
тра тепер стае ся грозна. 


ВОИНА В ИСПАНИИ. 


Послідны неділі приносили вісти о чим- 
раз дальших побідах повстанчих войск. На 
основі тых вістей здавало ся, же силы прави- 
тельственниых войск сут уже так вычернаны, 
же не змогут они дати належитого отпору и 
же тым самым домашна война в Испании за- 
кончит ся в недолгом часі полном побідом 
националистов. Республиканскы войска пред- 
принимали отчаянны пробы задержати офен- 
сыву войск генерала Франко, нищили дорогы 
и мосты, але помимо тых всіх усилий повстан- 


ча армия посувала ся наперед, занимаючи 


чимраз больши терены. 


Аж в послідном часі газеты доносят, што 
Совіты прислали республиканской армии но- 
вый транспорт военных материялов и само- 
летов. Материялы военны перевезено кораб- 
лями под флягами рижных держав. Францус- 
кы войсковы кругы оціняют, што присланы 
республиканцам воєнны материялы дадут им 
возможность боронити ся ище пару неділь. 

И так война, котрой скорого конца жда- 
ли всі, продолжит ся ище, Бог знає, як долго. 


ИЕ ОБСЕ БАРОНА 
Кытайска контрофенсыва. 


По долших неудачах коменда кытайскых 
войск стягнула на фронт резервы и приступи- 
ла к рішительной контрофенсыві против я- 
понскых войск на фронт! Тянтзинь — пакоус- 
кой желізной дорогы. Ведля комуникатов, 
подаваных через газети, кытайскы войска 
нанесли японскым войскам рішительный удар 
и примусили их до скорого цофаня ся. 

Также в провинции Шанси заняли кытай- 
скы войска ряд місцевостей. Японскы войска 
тримают ся оборонительной тактыкы. Заго- 
родили они себе перед кытайцами кольчатым 
дротом, до котрого на ноч ключают елек- 
трычный ток! 


На фронті Ханьчжоу-Уху идут незначны 
воєнны операции. Японскы войска заняли мі- 
сто Гуанде, але кытайцы припустили контр- 
атак и выперли японцов. Кромі того кытай- 
скы войска отобрали на том фронті пару ин- 
ших місцевостей. 


а ре аас то арч ЕЕ ВЕСЕ 


Заспал с цыгаретком в губі. В Каменках 
Малых коло Коломыи положил ся спати в сто- 
долі паробок, котрый перед спанєм закурил 
собі цыгаретку. Видно заспал с цыгаретком, 
бо внет почала горіти ціла стодола, а в ней 
згоріл также и паробок. 


Стр. 2. 


Е РЕМ 02-07 


Война на Далеком Всході лем ся зачала... 


Премєр Японии кн. Коноє при закрытю 
парляменту, подяковал парляментови за ухва 
ленє около 30-ох законов, котры правитель- 
ство предложило в звязи с войном с Кытаєм. 

Премер заявил при той случайности, што 
мылят ся тоты, котры думают, же конец вой- 
ны уж недалекый, бо война лем ся зачала. 
Правительство и народ мусят доложити всіх 
старань, штобы осягнути намірену ціль той 
СВЯТОЙ ВОЙНЫ. 

Слова тоты, высказаны через державного 
мужа доказуют, же война японо-кытайска 
протягне ся ище барз долго. В послідных ча- 
сах, як доносиме на иншом місци, кытайскы 


Житє в Совітах. 


В Кракові провадит ся процес против 
д-рови Дробнерови, обвиненому о комунис- 
тычну діятельность в Польщі. В процесі том 
переслухано в характері свідка г-на Берсон- 
Отмара, бывшого московского кореспонден- 
та „Польской Газеты“, отже человіка, жию- 
чого долгый час в Совітской Росии и позна- 
комившого ся точно с житєм тамтешного на- 
селеня. 

Свідок сказал меже иншим, же во всіх со- 
вітскых вязницах, а особенно на Лубянці и в 
концентрацийных таборах сут страшны усло- 
ВИЯ ЖИТЕВЫ. 

Незвычайно тяжко жиє ся там людям на 
селі. Колхозам платити совітске правитель- 
ство по 5 рублей за 100 кг. жита, а само про- 
дає 1 кг. хліба по 1 рублеви. Нич дивного, же 
хлопы на селі бідуют страшно и хотят утіка- 
ти до міста. Але там має каждый свой паспорт 
и кто має паспорт сельской, тому не дадут 
ниякой роботы в місті и он мусит вертати на 
село, где, сміло можна речи, панує голод. Ра- 
туют ся перед ним люде так, же крадут с по- 
ля колоскы жита и пшеницы. Выйде баба в 
ночи на поле, котре передом до ней належа- 
ло, а тепер належит до колхоза, и ножем зрі- 
зує колоскы стоячого ище жита. Але власти 
впровадили за крадеж колосов великы кары. 
За крадеж навіт одного колоска можна там 
достати легко и 5 літ вязницы, а часом аж и 
„Станути под стінку“. За проступкы отвічат 
там часто не лем сам обвиненый, але звычай- 
но ціла родина. 

Житє в колхозах, то страшна паньщина. 
С колхоза не можна ся перенести, а єсли бы 
ктоси пробовал утечи, засуджают такого на 
2 рокы вязницы и спроваджают до колхоза. 
При такых порядках не можна дивовати ся, 
же приходит там часто до хлопскых бунтов и 
же число недовольных росне с каждым ро- 
ком. 


Новы арештованя в Совітах 


С Петрограда доносят: Дня 30. марта 
1938 р. в Москві, Петрограді, Харкові, Кыєві 
и в другых містах агенти Г. П. У. на приказ 
Сжова перевели новы масовы арештованя 
„троцкистов и бухаринцов“, котры робили в 
рижных совітскых урядах и предприемствах. 
Точне число арештованых ест незнане, але 
установлено, же арештовано тысячи людей. 

Найбольше арештованых, то урядникы с 
народного комисарияту водного, котрого ру- 
ководител! сут обвинены о невыполнене дер- 
жавного пляну перевозов и о шкодництво. 

Арештовано также много 
ком. военно морской фльоты. 


людей с нар. 


войска приступили до контрофенсывы. Япон- 
цы однак заняли уж до тепер барз дуже кы- 
тийской землі, на котрой утворили давнійше 
провинцию пекинску и назначили для ней 
правительство, а в послідном часі в другой 
части Кытая назначили нове правительство, 
котре названо: „Нове Правительство Респу- 
бликы Кытайской“. 

Власть тото правительства буде обнима- 
ти дві провинции, числячи 80 милионов насе- 
леня. Правдоподобно правительство тото злу- 
чат в недолгом час! с правительством пекин- 
скым, 


————— 


Вісти о арештованях не сут поданы офи- 
цияльно. Населенє єст тым ище больше встре- 
вожене, бо не знає, якы розміры приймут 
арештованя. 


Безбожнича агитация 
в Совітах, 


В звязи с наближаючима ся праздниками 
Воскрессеня Христового веде ся на терені ці- 
лой Совітской Росии сильна анти-религийна 
пропаганда. 

Як доносят с Москвы, во вшиткых вели- 
кых містах, почавши от 10. лютого организо- 
вано понад 8000 собрань, на котрых выголо- 
шено против-религийны бесіды. 

Генеральный секретар воюючих безбож:- 
ников заявил, же до свят урядит ся ище 15.000 
против - религийных собрань, переважно по 
малых місточках и по селах. 

На перший день Великодных Свят назна- 
чено в цілой Сов. Росии великы воєнны ма- 
невры комунистычной молодежи, в часі ко- 
трых заборонено бити в дзвоны и уряджати 
процесии. 

Так то, в той свободной Совітской Росии, 
не позвалают уж днеска и помолити ся. 


Амнестия для 134 
преступников. 


Літом прошлого року 5000 арештантов 
затруднено при регуляциях рік, дэрогах и ка- 
налах. Руками арештантов зроблено: десятки 
кильометров дорог и выкопано около 
1,800.000 метров кубичных землі. Гдекотры с 
арештантов робили барз добре и заховывали 
ся в часі робот поправно. 

В звязи с тым судовы власти внесли до П. 
Презыдента просьбу подарувати тым ареш- 


‚ тантам решту кары. 


П. Презыдент полагодил тоту просьбу 
прихыльно и подписал акт амнестии для 134 
арештантов, котры были засуджены на кару 
арешту до одного року. 


Финляндия вооружат ся. 


Финляндске правительство предложило 
парляментови проєкт закона, предвиджуючи 
выдаток в сумі 2 милиярды 710 милионов ма- 
рок на воєнны маретиялы. Сума тота має бы- 
ти поділена на 6 ровных частей, котры має ся 
выдати в часі от 1938—1944 року. 

На покрыте тых выдатков будут подвыс- 
шены податкы. 

Финансовы клопоти фран- 
цуского правительства. 


Правительство социялисты Блюма ста- 
нул в виду потребы найденя финансовых 
средств на покрыте выдатков и на новы кре- 
дыты на военны материялы в сум! 5 милияр- 
дов франков. Сейм новы кредыты ухвалил, 
але сенат, котрый относит ся до социялис- 
тычного правительства дост песымистычно 
тоты кредыты окроил. 

По таком постановленю сенату сподівано 
ся, же правительство Блюма уступит, тымча- 
сом стало ся иначе. Блюм остал, а лем с ра 
ничил права сенату. Социялисты зрозуміли, 
же устапаючи, не могут числити на нове по- 
кликане их до правительства, тым больше, же 
населене домагат ся „правительства понад- 
партийного“. 

Блюм заповіл скоре приготовленє пляну 
отбудовы финансов державы на основі со- 
циялистычной господарчой програмы. Тото 
заогнят положенє ище больше, бо групы 
правы досмотрюют ся в том нахыленя к сто- 


рону комунизма, котрый во Франции ест 
сильно розвиненый. Свідчит о том также 
факт штрайку в промысловых центрах, ко- 


трый обнял 35 тысяч роботников, находячих 
ся под вплывами комунистов. Штрайк мае ха- 
рактер чисто политычный. Штрайкуючи до- 
магают ся передовсем открытя границы с Ис- 
паниом и уділеня помочи роспубликанскым 
войскам в воєных материялах. 


чит С гн Я ЗБ ЗАЕМ ИЕН РЕНО ЗУ КВ, 
Национальны меншинства в Чехословакии. 


Чехословакия нашла ся в тяжком поло- 
женю, особенно по прилученю Австрии до 
Німеччины. В Чехословакии кромі ческого 
населеня жиє около 315 милиона німцов, ко- 
тры тепер, чуючи за собом силу 
кой Німеччины, ставляють чим 
жаданя. 

За их приміром идут и другы меньшин- 
ства, як словакы, полякы, русины и мадяры, 
котры также жадают для себе прав и авто- 
номии. 

До недавного часу німецке населенє, жи- 
юче в Судетах, окруженых с трох стран нім- 
цами, ділило ся на дві групы: на так званых 
актывистов, котры поддерживали ческе пра- 
вительство и опозыционистов с Конрадом 
Генлейном во главі, сорганизованых в „Пар- 
тии Німцов Судетскых“. 

Актывисты ділили ся на партии: „Бунд 
дер Ляндвирте“ (німецкых селян-хліборобов), 
християнско - социяльных, социял - демокра- 
тов и німецку партию ремесльничу. Три пер- 
ши партии мали до недавно своих репрезен- 
тантов в правительстві, творячи т. зв. 
ЦИЮ. в 

Под вплывом розвиваючого ся нацио- 
нального почутя и заграничных событь роз- 
залила ся згода ческо-німецка. Уступили с 
правительства три німецкы министры, а пар- 
тин, котрых были они представителями, злу- 
чили ся с групом Судетскых Німцов Генлей- 
на. Тепер национальна, пересякнена гитлеров- 
скыма вплывами, партия Генлєйна числит 90 
процент всіх німцов, населявших Чехослова- 
кию и творит в ческом парляменті найчислен- 
нійшу групу. Руководитель той групы, Ген- 
лейн жадат чимраз новых уступок, котры пра- 
вительство ческе дае. Недавно признало им 
ческе правительство процентну участь в уря- 
дах ит. п. 

Други меньшинства, идучи за приміром 
німцов, ставляют также свои жаданя и для 
Чехословакии находит час важных рішень, 
от котрых зависти може аж и судьба той дер- 
жавы. 


гитлєровс- 
раз высши 


коали- 


Ч. 135. (197) 


„Л.Е. М.К 0" 


Што робити в пасіці на весну. 


Весна, єст то час пильной роботи в па- 
сіці. Чим больше умілой роботы вложит па- 
січник до своєй пасікы, тым красших доходов 
може ся он с ней сподівати. 

Знаком пробудженя ся пчол до роботы 
єст их облет. Облітають ся пчоли не всі в том 
самом часі, бо тото зависит от силы улия, от 
єго опакованя на зиму и от того, як пчолы 
перезимовали. Єсли пчолам было тепло, то 
облітают ся скоро на весну. Як мали они за- 
надто тепло, то може ся трафити, же при об- 
леті будут ся сильно счищати, што зазначит 
ся занечищенем передной стіны улия. На то- 
то пасічник мусит звернути увагу, бо при 
сильном счищаню треба пчолам дати середно- 
густы сыты с додатком салицылевого квасу. 
На 1. литр сыропу с цукру дає ся на конец 
ножа квасу салицылевого, роспущеного в 
спирті. Сыроп такый треба давати в посуді 
шкляной, або поливаной, бо в бляшаных по- 
судах творят ся труючи звязи салицылевого 
квасу. Пчолы облітают ся в сонечный, теплий 
и тихый день. Сильны улии облітают ся звы- 
чайно скорше. При облеті, або сейчас по обле- 
ті належит улий очистити, вымести до споду 
смітє и отпадкы, переглянути маты, чи не сут 
они вильгы и в такых разах вымінити их на 
сухы. 

Перегляд гнізда треба зробити в день те- 
плый и тихый (штонайменьше 16° тепла). Пе- 
реглядати треба скоро, штобы не тримати ра- 
мок долго на дворі. В том часі в улию може 
быти уж черв, котрый потребує 36 градусов 
тепла. Єсли насічник тримат рамкы долго на 
дворі, то може ся черв легко застудити и 
змарніти. 


При перегляданю мусит пасічник зверну- 

„Ти увагу на тото, якый ест в улию запас ме- 

ду и чи в улию ест матка и черв. По ствердже- 

ню тых фактов очищат ся гніздо, сужат ся 
єго и огріват. 

Огрітє гнізда ест тепер барз важне, бо 
тепер в часі червленя маткы в гнізді мусит 
быти барз тепло и просто на яр треба гніздо 
отулити ліпше як в зимі, бо часто холодны 
весняны вітры дают ся пчолам во знакы и 
опоздняют их розвой, як тото мало місце на 
яр минулого року. 

Найважніше однак ест тото, чи пчолы ма- 
ют дост меду, котрого потребуют на весну 
много, особенно в квітні и маю, в часі силь- 
ного червленя. Пересічно оцінят ся, же запас 


"ВЕЕР АНИНЕ АВЕО ГЫ ЧЕН Е 


Як жиют люде на 
Литві, 


По послідних событях, где уж здавало ся, 
же прийде до войны меже Польщом и Лит- 
вом, цілый сыт заинтересовал ся тым неве- 
личкым краем. Бо доправды Литва ест ма- 


‘вороня черешня, акация и сады, то 


меду на весну повинен выносити от 6—12 кг. 
в зависимости от силы улия и окрестности. 
Отже если в окрестности ест ліщина, верба, 
втотчас 
запас меду може быти меньший, але и там не 
повинен упасти понизше 6 кг. . 

Если в улию ест меньше меду, треба йо- 
го дополнити через доданя рамок с медом, 
або через поддане сыропу с цукру. При под- 
даваню сыропу належит его дати нараз тиль- 
ко, штобы Пчолы могли пополнити достаточ- 
но запас меду, бо треба памятати о том, же 
пчолы сут осторожны и предвиджаючи и сс- 
ли они спостережут, же єст мало меду, матка 
червит слабо, боячи ся неяко, што молоде по- 
колінє не буде мало што істи. 

В разі, єсли в улию згынула матка, шт ин- 
шой рады, лем треба такый улий скасовати, 
бо тепер при конці марта и в початках кзітня 
выплеканє молодой маткы єст нереальне, бо 
ніт трутов, котры бы могли матку заплодни- 
ти. Муху. с такого улия розділяе по инших 
улиях, чим подносиме их силу, або зсыпуєме 
лем до одного слабого улия с матком. 

Штобы пчолы не кусали ся, треба в пер- 
шом случаю подкурити рамкы с пчолами и 
дати их до подкуреного улия. Утратят они че- 
рез тото свой власний запах и не дадут ся по- 
знати. Як всыпуеме всі пчолы до одного улия, 
то передом даеме так до улия безматочного, 
як и до того, до котрого хочеме всыпати пчо- 
лы по кусочку камфоры в ціли утвореня оды- 
накового запаху у пчол и аж по пол до од- 
ной годині лучиме обі родины. 

Мож ся также трафити, же матка робит 
черв трутовый. Таку матку треба также с улия 
усунути, а на ей м!сце дати молоду матку. 

Як поступат ся в тых случаях, подаме в 
сллдуючом числі. 


ПОВЕСИТЬ ОСНОВАНА 


ленька. Має всього 56.000 км? пространства 
и числит 2% милиона людей. 

Литва ест краем чисто рольничим, а лю- 
де жиют переважно по селах. (На 100 людей 
жиє там лем 8 в місті, а 92 в селі). 

Орны поля занимают на Литв! близко по- 
ловину всіх грунтов, решта то лісы, пасовис- 
ка, лукы и т. п. Земля на загал урожайна. 
Удає ся там аж и пшениця, однак Литва про- 
дукує переважно жито и лен. Лен становит 
головный експортовий артыкул Литвы. 

Культура рольна стоит на Литві дост вы- 
соко, а господарства рольны належат праві 
всі до хлопов. Прото Литва може быти назва- 


“на сміло краєм хлопа. Господарства сельскы 


продукуют поза леном и житом великы коли- 
чества яиц, масла, сыра, домашных птахов, 
особленно гусей и домашных звірят, котры 
дали основу мясной переділці. С рольного 
промысла сут там горільні и 2 фабрыкы цу- 
кру. 

Найцікавішо однак єст ТОТО, што по ли- 


Стр. 3. 


Кредыты под застав 
худобы. 


На основі ухвалы Економичного Комите 
ту Рады Министров сут урухомлены кредыты 
под застав худобы. 

Кродыты тоты могут достати селяне без- 
посередно через Державный Банк Рольный и 
„Цевгральну Касу Спулек Заробковых“ або 
посередно через Комунальны Касы Ощаднос- 
ти, Касы Стефчика и гминны касы пожичко- 
го-щадничи и то в формі кредытов реестро- 
вых, або яко кредыты зачетны. 

Кредыт реєстровый можна достати при 
числі заставленой худобы понад 10 штук, а 

редыт зачетный втотчас, єсли заставлят ся 
меньше як 10 штук. 

Штобы достати кредыт зачетный треба 
гыставити вексель с назначеным термином 
заплаты и подписати заставну декларацию. 

Высоту пожичкы в зачетном кредыті 
усталят каждого року Министерство Роль- 
ництра. 

На рок 1938 усталило Министерство Роль- 
ництва и Реформ Рольных высоту пожичкы 
на 1 штуку вола — 120 зл., коровы -— 90 зл. и 
яловника — 60 злотых. 

Кредыты под застав худобы будут дава- 
ны на час от 5—6 місяцов, причом сплата має 
неступити однаразово. 

Векслі будут выставляны с термином за- 
платы вексля. Процент от тых пожичок уста- 
лено на 6% на рок. Кошты векслевых блянке- 
тов поносят кредытоотбирателі. 

Кредыты тоты мают ціль допровадити на 
село больше грошей, причинити ся до рацио- 
нальной годовельной господаркы и унормо- 
вати продаж худобы. Селяне, маючи возмож- 
ность достати кредыт под застав худобы, не 
мусят єй продавати при низкых цінах и мо- 
гут дождати на поправу цін худобы. 


АГ 


товскых селах розвинула ся сильно коопера- 
ция. Нерозвинено єй ище до уровня коопера- 
ции в Дании, не меньше однак осягнула она 
великы результаы и выпередила в том напря- 
мі значно наши села. Кооператывному життю 
помагат держава, творячи загально-краєвы 
и експортовы централі. Цікаве єст тото и с 
той причины, же кооперация не была там до 
войны цілком знана и вытворила ю аж хлоп- 
ска Литва и то в коротком часі. Видно с того, 
же хлоп на Литві єст свідомый своих цілей 
и уміє ся господарчо организовати. Прото и 
жиє он досит добре, помимо того, же ціны 
рольных продуктов сут там барз низкы. Ніт 
там перенаселеня села и припадат на таке са- 
ме пространство о половину меньше людей, 
як в Польщі. 

Литва могла бы ся оказати добрым отбе- 
рателем польскых фабрычных товаров, але 
тоты товары мусіли бы быти продаваны по 
низкых цінах. 


ЯКЫ ЛІКЫ ДЛЯ ЗВІРЯТ ТРЕБА МАТИ В ХАТІ: 


При чищеню. 


Дубова кора. Высушену и змолоту дубову кору в порошку, або отвар 


Коровы ліпше змывати водом с мылом и што пару дней водом 


с оцтом, бо от креолины буде чути молоко. 


дубовой коры помагат при чищеню, кырвавых отходах и червеной мочи. 


Коням дає ся по 3 ложкы. коровам по 5 ЛОЖОК, овцам и свиаям по 1 ло- 
жці. Галун роспущеный в воді дає ся коровам и коням по 1 ложці, а ов- 


цам и свиням по 1/2 ложкы. 


Против вошей у живины. 


Коли заведут ся у живины воши, треба што третый день зливати 
ціле тіло креолином (ложка креолины на 1 л. воды). Стайню або хлів 
треба побілити свіжо гашеным вапном, гной вышмарити и уважати, 


штобы в стінах не было продувов. 


При запаленю вымени у воров. 


Запалене вымя окладати водом с оцтом. Доити што дві години аж 


Р. 


до остатной кроплі, а ПО ВЫДОИНЮ натерати выма несоленым маслом. або 


смальцом. Кром! того што пару дней давати на прочищенв. 


Як и коли пущати кров. 


В гдеякых выпадках заходит потреба пустити кров живині. Робит ся 
тото при навал! кырви до ключей и мозгу, при кырвавой мочи у коней, 
або при тяжком охваті. Кров пущат ся специяльном чистом иглом лем 
с шийной жилы. 2 до 4 Л. 


Стр. 4. 


| Што чути в світі ив краю 


Буджет державный на рок 193839. В Дне- 
внику Законов появил ся входячий в жите 
дня 1. квітня т. р. закон скарбовый на час от 
1. квітня 1938 до 31. марта 1939 и буджет дер- 
жавний на тот час. 

Буджет тот выказує в дохо- 

дах суму 

а в росходах 

Надвижка доходов над рос- 

ходами выносит: 

На доходы складают ся: 

1) доходы администрации 

(податки и т. д.) 

2) виплаты с предприємств 
‚ державных 

3) виплаты с мополей 


2.475,129,535 зл. 
2,474,935,020 зл. 


194,515 зл. 


1,645,270,485. зл. 


137,652,050 зл. 
692,207 ,000 зл. 

Жил 21. літ с кульом в серци. В одном па- 
рыском шпиталі умер воєнный инвалида Бер- 
тє котрый был раненый в бою под Верден. 
Бертє был цілковито выкурованый помимо, 


же лікары оставили єму кулю в лівой коморі . 


сердця. Жил с том кульом и чул ся здравым 
через 21. літ. 

Переселило ся 20 родин на Подоле. С по- 
віта кольбушовского перенесло ся 20 родин, 
числячих около 100 люда с шлым своим до- 
бытком до села Жирафка в пов. залещиц- 
ком. 

Втратил бесіду. Ідучий мотором Владимір 
Білогус л. 22. нахал в Золочеві на конного 13- 
дока незнаного назвиска. Конь и іздок вы- 
упал на голову и втратил бесіду. 

500 рольных роботников іде „до Прус“. 
Староство в Пржеворску переводит реестра- 
цию на охотников на выізд до Німеччины на 
рольны сезоны роботы. Німеччина в том ро- 
ці потребує мало, бо лем 500 роботников. Тых 
500 роботников має дати повіт пржеворскый 
яко оден с найгустіше населеных пов! тов. 

Ческый парк в Татрах. На основ! угоды 
меже Польщом и Чехословакиом, заключеной 
б. мая 1924. обі державы мали заложити в Та- 
трах великый национальный парк. По поль- 
ской сторон! парк такый уж заложено, а те- 
пер приступат и Чехословакия до основаня 
национального парка по ческой сторон! 
Татр. 

Парк тот буде барз великый, бо по са- 
мой ческой стороні, займе пространство в 
65.000 гектаров и мае на щли удержати Татры 
в полной ей крас! и заховати вс! рослины и 
звірята, якы жиют в Татрах. 

Правительство ческе має однак клопоты 
с основанєм парка, бо часть землі, перезначе- 
ной под парк єст прыватном власностю. 

Молодый жених. В одной француской мі- 
сцевости оженил ся 15-літный хлопец с 16-літ- 
шли с того выпадку здраво, натоміст Білогус 
ном дівчином. 

Што бесідуют в совітскых селах. Сотруд- 
ник „Правды“ подає бесіды, якы ведут люде 
на селі в давной Тамбовськой губернии. По 
поводу переслідуваня религии там бесідуют: 
„При царі Грегорияні Нечестивом было также 
так, а Христова віра не згыбла. Ище ширше 
розсіяла“... 

О послідном московском процесі там зна- 
ют, але у них свой взгляд на засудженых: 
„они по християнскы потіли, у одного с них 
просфору нашли“. Уважают их отже мучен- 
никами за Христову віру. 

Смерть вызначного болгарского политы- 
ка. Дня 20. марта умер нагло Александер Ма- 
линов, былый предводитель демократычной 

партии, многократный премер, министер за- 
граничных справ и предсідатель болгарского 
парлямента. 

В році 1908. в часі, коли Малинов был во 
главі правительства, Болгария оголосила 
свою независимость. В р. 1934. Малинов вы- 
цофал ся с политычного житя и намірял те- 
пер вернути до чинной политыкы. Смерть пе- 
решкодила ему в том. 

Выкрыте шпьонской организации во 
Франции. В місті Тулюзі, военном порт! фран- 
цуском, полиция выкрыла велику шпьонску 
организацию, котра наміряла продати важны 
плянь войсковы одной с сусідуючих держав. 
В слідстві оказало ся, же организация тота 
має широкы розгалуженя в заграничных дер- 
жавах. 

Розводят ся по смерти... Жены всіх засу- 
дженых в московском процесі зложили на 
рукы Сталина просьбу, в котрой домагают ся, 
штобы сов!тскы власти уневажнили их вінча- 
не с засудженыма. Просят отже о розвод... по 
смерти, бо засуджены уж не жиют. Кромі то- 
го просят они переселити их в глибину Ро- 
сии, где тяжком роботом будут старати ся 
окупити факт, же жили в супружестві с та- 
кыма „преступниками“, 


Завалил ся новый мост в Бельгии. Ново- 
выбудованый мост над каналом Альберта, 
долгый на 70 метров, завалил ся дня 12. мар- 
та серед оглушаючого гуку. На коротко пе- 
ред заваленєм переіхал через мост трамвай, 
наполненый людьми. На счастє трамвай пере- 
іхал и аж пак мост завалил ся с гуком. Мост 
побудовано перед пару днями. Завалене на- 
ступило через фалівну будову. 


Арестовали віденского богача. На гра- 
ничной стации арестовали німецкы ‘власти 
знаного віденского банкера Боселя и осади- 
ли в арестах во Відні. Босель єст арестованый 
за наміренє вывезти по крыєму гроши за гра- 
ницу. Босель мал.пороблены в автомобилі 
скрыты скриночкы, в котрых мал схованы до- 
рогы камені и золото а также пол милиона го- 
товых грошей. С тым маєтком хотіл он втечи 
до Чехословакии. Така сама судьба встрітила 
и другых жидовскых богачей. 


Во Франции палят ся лісы. В результаті 
неосторожности людей, котры роспалили в 
лісі огонь и оставили єго, запалил ся ліс и по- 
жар знищил 100 гектаров ліса. На місце вы- 
слано войско, котре запобігло дальшому по- 
ширяню ся пожару. 


Ч. 45, 7197) 


В другой місцевости, правдоподобно от 
недокуреной цыгареткы, запалил ся также л!с 
и пожар знищил ту 1000 гектаров ліса. 


Закритя украинскых товариств. Воевод- 
скы власти в Станиславові закрыли украин- 
ске товариство „Сокіл“ и читальню „Просв- 
ты“ в Коломыи. Причином закрытя тых то- 
вариств была их діятельност, выходяча поза 
рамы статутов. 


Подбили око священникови. На греко- 
кат. священника в Павельчі, о. Ивана Стефан- 
чука напали в звірскый спосіб его парохияне. 

До парохияльной канцелярии зголосила 
ся Мария Когуч в товаристві своих братанков 
Федора и Михаила Когучей, штобы дати на 
оповіди. 

На звернену им через священника увагу, 
же по мысли церковных приписов, Когучи, 
яко родина, не могут быти свідками при опо- 
відах, оба шмарили ся на священника и поча- 
ли его бити палками. Оден ударил в окуляры, 
котры ся розбили и кусникы шкла впали до 
очей. 

Раненого священника перевезено до шпи- 
таля, где однак лікары сказали, што не даст 
ся уратовати очей несчастного священника. 


Надзвычайне Обще Собранє 


членов О-ва Руска Бурса в Горлицях отбуде 
ся во вторник 12 квітня 1933 о год. 15 ой 
(1 попол.) в помиценю бурсы 
На порядку дня зміна $ 29 нового ста- 
тута О-ва согласно требованям властей. 
Просит ся членов о численну участь. 


Выділ О-ва Руска Бурса 
в Горлицах. 
ПЕТТИОТ ИНОАНИВ 


Испытованый дяк и диригент 


церковного и світского хору, 
добрий тенор 
прийме посаду от зараз. 
Зголошеня принимат Редакция 
„Лемка“ — Крыница 2, 
ИАА АИР АМАТ АЫ ЧТР ТИРЕ 


Продам книжку 


„ПАЛОМНИЦТВО ДО СВЯТОЙ ЗЕМЛІ“ 
Галущак Андрей 
Прислоп 
п. Устє Руске, пов. Горлицы. 


Комунальна Каса Ощадности | 


Повіта Краковского в Кракові 


Рок основаня 1882, 


ЦЕНТРАЛЯ КРАКОВ, УЛ. ПИЯРСКА 1. 
тел. 115-97, 131-73, 101-03. 


Отділеня: 


КРЫНИЦА, 
ВЕЛИЧКА, 


112. 
тел. 6, 


тел. 


Всі порученя входячи в область банковости. 


ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОК АВТОМАТ. 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ, 


БЕЗОПАСНОСТЬ. 


Гипография А. 


ДОБРЫЙ ПРОЦЕНТ. 


Гольдмана, во Львові, ул. Сикстуска Ч. 19. 


